**Møte:** UNINETT Sigma2 AS styremøte 4/15

**Dato:** Fredag 30. Oktober 2015, kl. 10:00 – 14:30

**Sted:** Radisson Blu Airport Hotel, Gardermoen, Oslo

**Referent:** Vigdis Guldseth

**Deltakere:**

Petter Kongshaug UNINETT AS

Kenneth Ruud UiT Norges arktiske universitet

Anne Borg NTNU

Nathalie Reuter UiB

Morten Dæhlen UiO

Heidi Ekrem (på telefon til 1355) Advokatfirmaet Mageli AS

Gunnar Bøe UNINETT Sigma2 AS

Vigdis Guldseth UNINETT Sigma2 AS

Arild Halsetrønning UNINETT Sigma2 AS

**Forfall:**

Ulf Gyllensten Uppsala Universitet

**Saksliste:**

Sak 35/15: Godkjenning av dagsorden

Sak 36/15: Godkjenning av referat

Sak 37/15: Habilitet

Sak 38/15: Orientering om deltakelse i PRACE 2.0

Sak 39/15: Forprosjekt for Anskaffelser (vedtakssak)

Sak 40/15: Eventuelt

 - Møtedatoer for styremøter i 2016

 - Agenda for neste styremøte

Referat

**Sak 35/15: Godkjenning av dagsorden**

**Vedtak:**  *Styret godkjenner dagsorden*

**Sak 36/15: Godkjenning av referat**

**Vedtak:** *Styret godkjenner referat fra styremøte 3/15*

**Sak 37/15:** **Habilitet**

Habilitet ble drøftet i forhold til saksinnholdet, som direkte angår flere universiteter. Aksjeloven stiller ikke de samme krav som forvaltningsloven. Så lenge det ikke er personlige interesser involvert, er man å betrakte som habil.

**Vedtak:** *Ingen av styrets medlemmer erklærer seg inhabile i noen av styrets saker.*

**Sak 38/15: Orientering om deltakelse i PRACE 2.0**

Arbeidet med å ferdigstille en ny avtale for PRACE 2.0 har pågått i lengre tid, og det har vært en utfordring å bli enige om en transparent kostnadsmodell for medlemslandene.

Administrasjonen har tilskrevet aktuelle forskningsgrupper (ikke strategisk/politisk nivå) i Norge om deres villighet til å bidra med PRACE-midler. Sett i lys av mottatt respons kan det tyde på at PRACE-behovet blant disse forskerne er begrenset eller at de ikke har midler (500 KNOK) til disposisjon, noe som også kan skyldes en forventning om et forbedret e-infrastrukturtilbud i Norge.

PRACE har bedt om en avklaring fra medlemslandene i løpet av november måned, og administrasjonen informerte styret om planer for videre deltakelse i PRACE. Følgende melding vil bli sendt til PRACE council chair:

*«UNINETT Sigma2 CANNOT commit to sign as General Partner the agreement for PRACE2 for 2016. There might be a possibility to join in 2017, pending available funding. The previous communicated concerns regarding the size of opex, affordability and transparency remains the same”.*

**Vedtak:**  *Styret tar informasjonen til orientering.*

**Sak 39/15: Forprosjekt for Anskaffelser**

Vedlagt saken var følgende dokumenter:

 - Notat om Avklaring, roller og ansvarsområde for NorStore

 - Underlag og anbefaling fra data-infrastruktur arbeidsgruppe

 - Notat fra referansegruppe om data-infrastruktur

 - Underlag og anbefaling til plassering fra Housing arbeidsgruppe

 - Notat fra referansegruppe om plassering

**Presentasjon av underlag og anbefaling fra data-infrastruktur arbeidsgruppe**

Arild Halsetrønning presenterte underlaget og anbefaling fra arbeidsgruppen for data-infrastruktur. Presentasjonen er vedlagt referatet.

Arbeidsgruppen har i sin rapport vurdert tre alternativer for lokalisering:

* Alle data og tjenester på et sted
* Data og tjenester fordelt på to steder
* Data og tjenester spredt på tre eller flere steder, herunder følgende underalternativer:
* Delvis spredte datasenter
* Spredte datasenter
* Alternative spredte datasenter

Arbeidsgruppens anbefaling er å prioritere alternativ I, med samlokalisering av to HPC-anlegg og NorStore (med tilstrekkelig fysisk skille i forhold til sikring av påkrevd dataredundans). Fordelene med dette alternativet er argumentene om nettverkshastighet og potensiale for kostnadsbesparelser.

Videre presenterte Halsetrønning Referansegruppes innspill. Referansegruppen støtter arbeidsgruppens anbefaling, men peker også på viktigheten av at det finnes mekanismer som gjør det mulig å overflytte data til forskjellige siter. Han trakk frem følgende sitater fra Referansegruppens notat:

* *Referansegruppen finner anbefalt prioriteringsrekkefølge fornuftig ifht. de oppgitte parametere og faktorer som sammenligningen av alternativer er gjort ut ifra.*
* *Innebygget funksjonalitet for synkronisering av mindre deler av prosjektdata til forskjellige siter (inkludert siter i den nasjonale infrastrukturen) ville gjort lagringstjenestene ytterligere tilgjengelig i et nasjonalt perspektiv.*

**Vedtak:** *Styret vedtar at nasjonal data-infrastruktur skal baseres på en tett samordning med utstyr for tungregning og øvrige tjenester.*

**Presentasjon av underlag og anbefaling fra Housing arbeidsgruppe**

Innledningsvis orienterte Gunnar Bøe om hva Sigma2 ønsker å oppnå knyttet til innkjøpene av e-infrastrukturressurser:

* Fleksibilitet i forhold til økte behov
* Forutsigbarhet på kostnader
* Likeverdighet mellom universiteter/grunnlag for godt samarbeid på tvers
* Mulig bidrag til Norges potensiale som datasenter-leverandør

Arild Halsetrønning fortsatte med å presentere underlaget og anbefalingene fra Housing arbeidsgruppe. Følgende alternativer er utredet: 1) Delt plassering av mellom to av de fire universitetene i partnerskapet 2) Delt plassering av mellom ett av universitetene og en ekstern leverandør 3) Alt utstyr plassert hos en ekstern leverandør.

Installasjonsplanen tilsier at:

* A1 har installasjonsstart 1. november 2016
* B1 har installasjonsstart 1. november 2017
* Norstore (samlokalisering) har installasjonsstart 1. november 2016 (initielt kun 7-8 rack)

Kriteriene for valg av plassering ble gjennomgått. Det er både fordeler og ulemper ved internt og ekstern plassering (se presentasjon).

Deretter ble Referansegruppens kommentarer gjennomgått.

**Vedtak:**

*Styret vedtar at A1 + Norstore plasseres ved UiT, forutsatt at det investeres 5 MNOK i kjøling.*

*Når det gjelder B1 + Norstore må det gjøres en ny vurdering om beste plassering er ved UiB eller NTNU eller eksternt. Styret ber administrasjonen om å sende en forespørsel til UiB og NTNU om reviderte priser for plassering av B1 og Norstore.*

*Det settes i gang en ekstern anskaffelse av housing der det på forhånd fastsettes en maksimalpris. Dersom en slik pris oppnås, plasseres B1 + Norstore eksternt og senere A2.*

**Sak 40/15: Eventuelt**

Møtedatoer for styremøter i 2016

Styret ble enige om følgende datoer for styremøter i 2016

*Styremøte 1/16 Onsdag 3. februar, Oslo Lufthavn, Gardermoen*

*Styremøte 2/16: Onsdag 3. mars, Oslo Lufthavn, Gardermoen (kl. 1100-1600)*

*Styremøte 3/16: Onsdag 11. mai, Oslo Lufthavn, Gardermoen*

*Styremøte 4/16: Fredag 23. september, Oslo Lufthavn, Gardermoen*

*Styremøte 5/16: Fredag 9. Desember, Oslo Lufthavn, Gardermoen*

Det ble bestemt å utsette behandling av planer og budsjett 2016 til styremøte 1/16.